ai4bharat/Pralekha huggingface dataset:
শ্রমওকর্মসংস্থানমন্ত্রক
বিড়ি শ্রমিকদের দক্ষতা উন্নয়ন প্রশিক্ষণ
নয়াদিল্লি, ০১ আগস্ট, ২০১৮
বিড়ি শ্রমিক ও তাদের ওপর নির্ভরশীল ব্যক্তিদের আয় বাড়াতে বিকল্প কাজ ও জীবন-জীবিকার সন্ধানে উপযুক্ত করে তুলতে কেন্দ্রীয় শ্রম ও কর্মসংস্হান মন্ত্রক দক্ষতা উন্নয়ন প্রশিক্ষণ কর্মসূচী গ্রহণ করেছে। এই কর্মসূচির আওতায় কলকাতা অঞ্চলে নথিভুক্ত বিড়ি শ্রমিকের সংখ্যা ১৭ লক্ষ ৮১ হাজার ৩৩২। এদের মধ্যে গত ডিসেম্বর পর্যন্ত ১৪টি ও ২০১৮ সালে একটি ব্যাচে মোট ৫৩১ জন শ্রমিককে প্রশিক্ষণ দেওয়া হয়েছে। এমনকি, এই বিড়ি শ্রমিকদের মধ্যে ৪ জন পুরুষ ও ১৮ জন মহিলা কাজ পেয়েছেন।
উল্লেখ করা যেতে পারে পশ্চিমবঙ্গে নথিভুক্ত বিড়ি শ্রমিকের সংখ্যা ১৬ লক্ষ ৫৮ হাজার ৪০১ জন। রাজ্যসভায় বুধবার এক প্রশ্নের লিখিত জবাবে এই তথ্য জানান শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার। তিনি আরও জানান, দেশে নথিভুক্ত বিড়ি শ্রমিকের সংখ্যা ৪২ লক্ষ ১২ হাজার ৫২৬। প্রশিক্ষণের পর এদের মধ্যে ১০২ জন পুরুষ ও ২০৫ জন মহিলা বিকল্প কাজ পেয়েছেন।
CG/BD/NS/…
(Visitor Counter : 47
প্রতিরক্ষামন্ত্রক
ভারতীয় উপকূলরক্ষী বাহিনীর সি-৪৪১ জলযানের সূচনা হল
নয়াদিল্লি, ২৪ এপ্রিল, ২০১৯
ভারতীয় উপকূলরক্ষী বাহিনীর নতুন জলযান ‘সি-৪৪১’ আজ কেরলের ভিজিনজাম বন্দরে জলে ভাসানো হয়েছে। রাজ্যের মুখ্যসচিব শ্রী টম জোস জলযানটির যাত্রার আনুষ্ঠানিক সূচনা করেন। অনুষ্ঠানে, উপকূলরক্ষী বাহিনীর পশ্চিমাঞ্চলীয় কম্যান্ডের ইনস্পেক্টর জেনারেল বিজয় ডি চাফেকর ছাড়াও সেনাবাহিনী, নৌ-বাহিনী, বিমান বাহিনী, সীমান্তরক্ষী বাহিনী, পুলিশ সহ কেন্দ্র ও রাজ্য সরকারের উচ্চপদস্থ আধিকারিকরা উপস্থিত ছিলেন।
উপকূলরক্ষী বাহিনীর ‘সি-৪৪১’ জলযানটিকে উপকূল অঞ্চলে নজরদারি চালানোর পাশাপাশি, অনুসন্ধান, ত্রাণ ও উদ্ধার তথা সহায়তা প্রদানে কাজে লাগানো হবে। এছাড়াও, সমুদ্রে দুর্ঘটনাগ্রস্ত নৌকা ও ছোট জলযানকে ‘সি-৪৪১’ সহায়তা করতে পারবে। কেরল লাগোয়া সমুদ্রে অনুসন্ধান ও উদ্ধার সংক্রান্ত কাজেও বাহিনীর এই জলযানটিকে কাজে লাগানো হবে। এই জলযানটির দায়িত্বে রয়েছেন অ্যাসিস্ট্যান্ট কম্যান্ড্যান্ট অমিত কে চৌধুরি। এছাড়াও, এই জলযানে ১৩ জন নাবিকের একসঙ্গে থাকার ব্যবস্থা রয়েছে।
CG/BD/DM
(Visitor Counter : 88
কেন্দ্রীয়মন্ত্রিসভা
ভারতীয় চিকিৎসা গবেষণা পর্ষদ এবং ব্রিটেনের অক্সফোর্ড বিশ্ববিদ্যালয়ের মধ্যে সমঝোতাপত্র স্বাক্ষরে কেন্দ্রীয় মন্ত্রিসভার অনুমোদন
নতুন দিল্লি, ০৯ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে আজ ১৯৬১ সালের ভারত সরকারের  আইনের দ্বিতীয় তপশিলের ধারা ৭  বিধির সঙ্গে সামঞ্জস্য বজায় রেখে ২০২১ সালের নভেম্বরে ভারতীয় চিকিৎসা গবেষণা পর্ষদ  এবং ব্রিটেনের অক্সফোর্ড বিশ্ববিদ্যালয়ের মধ্যে স্বাক্ষরিত সমঝোতাপত্র সম্পর্কে অবহিত করানো হয়। এই সমঝোতাপত্রটি মন্ত্রিসভায় অনুমোদিত হয়েছে।
সমঝোতাপত্রের উদ্দেশ্য :
স্বাক্ষরিত সমঝোতাপত্রের আওতায় মূল উদ্দেশ্যগুলি হল - ভারতীয় বিজ্ঞানী ও গবেষকদের জন্য দক্ষতা বৃদ্ধি, আন্তর্জাতিক মান ও প্রয়োজনীয় নিয়ন্ত্রণ আনুসারে সঙ্গতিপূর্ণ তথ্য সংগ্রহ, নিজস্ব তহবিল ব্যবহার করে দক্ষতা বিকাশের জন্য একটি আঞ্চলিক হাবের লক্ষ্য অর্জনে ভারতের উন্নয়ন, পক্ষপাত শূন্য ও সার্বভৌমত্বের নীতি অনুসরণ, আইসিএমআর-এর সাফল্য অর্জনের লক্ষ্যে সংক্রামক রোগ বিষয়ে তথ্য পর্যবেক্ষণাগার -এর জন্য নির্দিষ্ট সময়সীমার মধ্যে তহবিলের ব্যবস্থা এবং ন্যায়সঙ্গতভাবে ও স্বচ্ছতার সঙ্গে তথ্য ভাগ করে নেওয়ার পাশাপাশি অংশীদারিত্ব গড়ে তোলা।
উভয় পক্ষ ম্যালেরিয়া, ভিসারাল লেশম্যানিয়াসিস, ফাইলেরিয়াসিস এই তিনটি ভেক্টর-বাহিত রোগ নির্মূল ও তার সংক্রমণ, তথ্য ব্যবস্থাপনার জন্য সহায়তা, তথ্য সংগ্রহ, তথ্য বিনিময় এবং সামঞ্জস্যপূর্ণ সরকারি পরিকাঠামোর উন্নয়ন, গবেষণামূলক কর্মসূচির সহযোগিতার জন্য সুযোগ অনুসন্ধান ও দক্ষতা বৃদ্ধি, গবেষকদের গবেষণার বিষয় আদান-প্রদান, তথ্য পরিচালন ও পরিসংখ্যান বিশ্লেষণের উপর প্রশিক্ষণের জন্য তিন বছরের কর্মপরিকল্পনা তৈরির বিষয়ে সহমত পোষণ করেছে।
আর্থিক দিক :
সমঝোতাপত্র অনুযায়ী পরিকল্পিত সহযোগিতার ক্ষেত্রে উভয় পক্ষ তাদের নিজস্ব খরচ বহন করবে।
CG/SS/SKD/
(
প্রধানমন্ত্রীরদপ্তর
প্রধানমন্ত্রী ঘূর্ণিঝড় ‘বিপর্যয়’ নিয়ে প্রস্তুতি পর্যালোচনার উচ্চ পর্যায়ের বৈঠকে সভাপতিত্ব করেছেন ঘূর্ণিঝড় মোকাবিলায় গৃহীত উদ্যোগ সম্পর্কে প্রধানমন্ত্রীকে জানানো হয়
অধিক দুর্যোগপ্রবণ এলাকায় সম্ভাব্য সমস্তরকমের পদক্ষেপ গ্রহন এবং জনগণকে নিরাপদে সুরক্ষিত স্থানে নিয়ে যাওয়া সুনিশ্চিত করতে হবে : প্রধানমন্ত্রী
কোনোরকম ক্ষয়ক্ষতির ক্ষেত্রে অবিলম্বে পুনর্বাসন প্রস্তুতি এবং অত্যাবশ্যক পরিষেবা বজায় রাখা সুনিশ্চিত করা হোক : প্রধানমন্ত্রী
প্রধানমন্ত্রী জীবজন্তুদের সুরক্ষা সুনিশ্চিত করতেও আধিকারিকদের নির্দেশ দিয়েছেন
নয়াদিল্লি, ১২ জুন ২০২৩
প্রধানমন্ত্রী শ্রী নরেন্দ্র মোদী আসন্ন ঘূর্ণিঝড় ‘বিপর্যয়’-এর সম্ভাব্য সমস্ত রকম পরিস্থিতি মোকাবিলায় বিভিন্ন মন্ত্রক/ গুজরাট সহ কেন্দ্রীয় সংস্থাগুলিকে নিয়ে উচ্চ পর্যায়ের প্রস্তুতি পর্যালোচনা বৈঠকে আজ সভাপতিত্ব করেন ।
প্রধানমন্ত্রী অধিক দুর্যোগপ্রবণ এলাকায় বসবাসকারী মানুষদের রাজ্য সরকার যাতে নিরাপদ স্থানে সরিয়ে নিয়ে যেতে পারে সেক্ষেত্রে বরিষ্ঠ আধিকারিকদের সমস্তরকম সহায়তা সুনিশ্চিত করার নির্দেশ দিয়েছেন । সেইসঙ্গে বিদ্যুৎ, টেলি যোগাযোগ এবং পানীয় জলের মতো অত্যাবশ্যকীয় পরিষেবা বজায় রাখা সুনিশ্চিত করতে এবং কোনোরকম ক্ষয়ক্ষতি হলে অবিলম্বে তা যাতে পুনর্বহাল করা যায় সেব্যাপারেও নির্দেশ দিয়েছেন । সেইসঙ্গে তিনি বলেছেন জীবজন্তুদের সুরক্ষা সুনিশ্চিত করতে হবে । কন্ট্রোল রুম ২৪ ঘন্টা খোলা রাখার কথাও বলেছেন তিনি ।
বৈঠকে ভারতীয় আবহাওয়া দপ্তর জানিয়েছে ঘূর্ণিঝড় ‘বিপর্যয়’ গুজরাটের মান্দভির মাঝে সৌরাষ্ট্র এবং কচ্ছ এবং গুজরাটের জাখাও বন্দরের কাছে পাকিস্তানের করাচি অতিক্রম করবে ১৫ জুন দুপুর নাগাদ । ঝড়ের সর্বোচ্চ গতিবেগ ১২৫ থেকে ১৩৫ কিলোমিটার এবং আছড়ে পড়ার সময় তার গতিবেগ বেড়ে ১৪৫ কিলোমিটার হতে পারে বলে জানিয়েছে । এরপ্রভাবে গুজরাটের উপকূলবর্তী জেলাগুলিতে প্রবল বৃষ্টি এবং কচ্ছ, দেবভূমি, দ্বারকা এবং জামনগরে অতিভারী বৃষ্টি এছাড়াও গুজরাটের পোরবন্দর, রাজকোট, মোরবি এবং জুনাগড় জেলার কয়েকটি জায়গায় ১৪ এবং ১৫ জুন অতি থেকে অতিভারী বৃষ্টির সম্ভাবনা রয়েছে । আবহাওয়া দফতর জানিয়েছে ৬ জুন ঘূর্ণাবর্ত সৃষ্টি হওয়ার পর থেকেই সমস্ত রাজ্য এবং সংশ্লিষ্ট সংস্থাগুলিকে তারা সর্বশেষ পূর্বাভাস জানিয়ে আসছে ।
বৈঠকে জানানো হয় যে স্বরাষ্ট্র বিষয়ক মন্ত্রক রাজ্যসরকার এবং সংশ্লিষ্ট কেন্দ্রীয় সংস্থাগুলির সঙ্গে সমন্বয় বজায় রেখে ২৪ ঘন্টা পর্যালোচনা চালিয়ে যাচ্ছে । এনডিআরএফ, নৌকা, গাছ কাটার যন্ত্রসামগ্রী এবং টেলিকম সামগ্রী নিয়ে তাদের বিপর্যয় মোকাবিলা বাহিনীকে মোতায়েন করেছে এবং ১৫ টি দলকে জরুরি অবস্থার স্বার্থে তৈরি রাখা হয়েছে ।
ভারতীয় উপকূল রক্ষীবাহিনী এবং নৌবাহিনী, ত্রাণ, তল্লাশি এবং উদ্ধার অভিযানের জন্য তাদের জাহাজ এবং হেলিকপ্টার প্রস্তুত রেখেছে । বিমানবাহিনী এবং সেনাবাহিনীর কারিগরি টাক্সফোর্স নৌকা এবং উদ্ধার সামগ্রী নিয়ে তৈরি রয়েছে । উপকূলবর্তী এলাকায় বিমান এবং হেলিকপ্টার থেকে নজরদারি চালানো হচ্ছে । বিপর্যয় ত্রাণদল  এবং সেনা বাহিনী, নৌবাহিনী এবং উপকূলরক্ষী বাহিনী তাদের চিকিৎসকদল প্রস্তত রেখেছে ।
এই ঘূর্ণিঝড় মোকাবিলায় গুজরাট সরকার কি ব্যবস্থা নিয়েছে তাও প্রধানমন্ত্রীকে জানানো হয় । মুখ্যমন্ত্রী জেলা প্রশাসনগুলির সঙ্গে পর্যালোচনা বৈঠক করেছেন এবং সামগ্রিক রাজ্য প্রশাসনিক ব্যবস্থাকে যেকোনোরকম আপৎকালীন পরিস্থিতির মোকাবিলায় প্রস্তুত রাখা হয়েছে । গুজরাটের মুখ্যসচিব ছাড়াও সংশ্লিষ্ট কেন্দ্রীয় মন্ত্রক এবং সংস্থাগুলির সঙ্গে ক্যাবিনেট সচিব এবং স্বরাষ্ট্র সচিব নিরন্তর যোগাযোগ বজায় রেখেছেন ।
বৈঠকে স্বরাষ্ট্রমন্ত্রী, প্রধানমন্ত্রীর প্রধান সচিব, ক্যাবিনেট সচিব এবং অন্য বরিষ্ঠ আধিকারিকরাও যোগ দেন ।
CG/AB/CS….
(
শিল্পওবাণিজ্যমন্ত্রক
ভারতকে শক্তি ও প্রতিরক্ষা ক্ষেত্রে আত্মনির্ভর হয়ে উঠতে সাহায্যের জন্য স্টার্টআপগুলিকে আহ্বান জানিয়েছেন শ্রী পীযূষ গোয়েল
নতুন দিল্লি, ১৩ মার্চ, ২০২২
কোভিড-১৯-এর মত প্রতিটি সঙ্কটকে সুযোগে পরিণত করা যেতে পারে। শতাব্দীর সর্ব বৃহৎ এই সঙ্কটকে সুযোগে পরিণত করে বহু তরুণ তরুণী বিভিন্ন সমস্যার সৃজনশীল সমাধানসূত্র খুঁজে বের করেছেন। ব্যাঙ্গালুরুতে ইকোনমিক টাইমস স্টার্টআপ পুরস্কার প্রদান অনুষ্ঠানে একথা বলেন কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল।
শ্রী গোয়েল আরও বলেন, বর্তমান ইউক্রেন - রাশিয়ার যুদ্ধ পরিস্থিতির মধ্যেও অনেক সুযোগ খুঁজে বের করা যেতে পারে। ইউক্রেন - রাশিয়ার মধ্যে বর্তমান সঙ্কট সকলের কাছেই সতর্কবার্তা বলেও তিনি উল্লেখ করেন। এপ্রসঙ্গে তিনি বলেন, ইউক্রেন ও রাশিয়ার মধ্যে বর্তমান সঙ্কটজনিত পরিস্থিতি অপরিশোধিত তেল ও প্রতিরক্ষা সরঞ্জামের ক্ষেত্রে নির্ভরশীল অর্জনের বিষয়টিকে আরও জরুরি করে তুলেছে। শ্রী গোয়েল, এই পরিস্থিতিতে শক্তি ক্ষেত্রে ভারতকে আত্মনির্ভর হয়ে উঠতে সাহায্যের জন্য স্টার্টআপগুলির প্রতি আহ্বান জানিয়েছেন। তিনি জানান, কয়েকটি স্টার্টআপ প্রতিরক্ষা সরঞ্জামের স্বদেশীকরণে সৃজনশীল প্রয়াস গ্রহণে উদ্যোগী হয়েছে। আট বছর আগে শুরু হওয়া মেক ইন ইন্ডিয়া কর্মসূচি বর্তমান সঙ্কটময় পরিস্থিতির ক্ষেত্রে বিশেষ করে আত্মনির্ভর ভারত উদ্যোগে অত্যন্ত কার্যকর হয়ে উঠতে চলেছে। ইকোনমিক টাইমসের কার্যনির্বাহী সম্পাদক শ্রী বোধিসত্ত্ব গঙ্গোপাধ্যায়ের সঙ্গে মতবিনিময়ের সময় শ্রী গোয়েল এমন অনেক সমস্যার কথা উল্লেখ করেন, যেখানে স্টার্টআপগুলি সমাধানসূত্র দিতে পারে।
শ্রী গোয়েল স্টার্টআপগুলিকে আশ্বস্ত করে বলেন, সরকার তাদের চাহিদার কথা শুনছে এবং তাদের জন্য সরকারের দরজা দিবা-রাত্রী ২৪ ঘন্টা খোলা রয়েছে।
বেঙ্গালুরু শহরে যানজটের কথা উল্লেখ করে শ্রী গোয়েল স্টার্টআপগুলিকে সহজ সমাধানসূত্র খুঁজে বের করার আহ্বান জানান।
স্টার্টআপ পুরস্কার প্রদান অনুষ্ঠানে গত সন্ধ্যায় রেলমন্ত্রী শ্রী অশ্বিনী বৈষ্ণব এক সমাবেশে ভাষণ দেন। তিনি বলেন, সরকারের সেমিকন্ডাক্টর নীতি স্টার্টআপগুলিকে সাহায্য করছে। উল্লেখ করা যেতে পারে, ৯টি বিভাগে ইকোনমিক টাইমস স্টার্টআপ পুরস্কার প্রদান করা হয়। এরমধ্যে রয়েছে, স্টার্টআপ অফ দ্য এয়ার, উইমেন অ্যাহেড, কামব্যাক কিড, টপ ইনোভেটর, কোভিড লেড বিজনেস টান্সফর্মেশন প্রভৃতি।
CG/BD/AS/
(Visitor Counter : 139
প্রধানমন্ত্রীরদপ্তর
কলকাতায় অগ্নিকাণ্ডের জেরে প্রাণহানির ঘটনায় শোক প্রকাশ করেছেন প্রধানমন্ত্রী
নতুন দিল্লি, ৯ মার্চ, ২০২১
প্রধানমন্ত্রী শ্রী নরেন্দ্র মোদী কলকাতায় অগ্নিকাণ্ডের জেরে প্রাণহানির ঘটনায় শোক প্রকাশ করেছেন।
একটি ট্যুইট বার্তায় প্রধানমন্ত্রী বলেছেন, "কলকাতায় অগ্নিকাণ্ডের জেরে প্রাণহানির ঘটনায় শোক ব্যক্ত করছি। দুঃখের এই মুহুর্তে শোকসন্তপ্ত পরিবারের প্রতি আমার সমবেদনা জানাচ্ছি। আহতদের দ্রুত আরোগ্য কামনা করছি।"
অর্থমন্ত্রক
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া র ভারত ও লুক্সেমবুর্গের মধ্যে দ্বিপাক্ষিক সমঝোতাপত্র স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নতুনদিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া  এবং লুক্সেমবুর্গের ফিনান্সিয়াল অ্যান্ড কমিশন দে সার্ভিলেন্স দ্যু সেকট্যুর ফিনান্সিয়ার-এর মধ্যে সমঝোতাপত্র স্বাক্ষরের প্রস্তাবটি অনুমোদন পেয়েছে।
উদ্দেশ্য
এই সমঝোতাপত্র স্বাক্ষরের ফলে নিরাপত্তা সংক্রান্ত বিধিনিষেধ এবং নজরদারি সংক্রান্ত দক্ষতা সম্পাদনার কাজে সুবিধা হবে। সীমান্তের অন্য প্রান্তের সহযোগিতার ফলে কারিগরি বিভিন্ন জ্ঞান এবং শেয়ার বাজারের আইন-কানুন ও নিয়মাবলী দুটি দেশে যথাযথভাবে প্রয়োগ হবে।
মূল প্রভাব :
সেবির মতো সিএসএসএফ-ও ইন্টারন্যাশনাল অর্গানাইজেশন অফ সিকিউরিটিজ কমিশন্স মাল্টিন্যাশনাল মৌ -এর স্বাক্ষরকারী সদস্য। কিন্তু আইওএসসিও এমএমওইউ-এর কারিগরি সহায়তা দানের সুযোগ নেই। প্রস্তাবিত এই সমঝোতাপত্রের ফলে নিরাপত্তা সংক্রান্ত আইন যথাযথ প্রয়োগের ক্ষেত্রে তথ্যের আদান-প্রদানের সুযোগ গড়ে উঠবে। এছাড়াও কারিগরি সহায়তা দেওয়ার ক্ষেত্রে সুবিধা হবে। কারিগরি সহায়তার ফলে মূলধন বাজার, দক্ষতা বৃদ্ধি ও কর্মীদের প্রশিক্ষণের জন্য আলাপ-আলোচনা চালাতেও সুবিধা হবে।
প্রেক্ষাপট
সেবি ১৯৯২ সালের সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া অনুসারে শেয়ার বাজারকে নিয়ন্ত্রণের জন্য গঠিত হয়েছিল। বিনিয়োগকারীদের স্বার্থ রক্ষা করা, ভারতে শেয়ার বাজারের মানোন্নয়ন ও বিভিন্ন নিয়ম সঠিকভাবে মেনে চলার ক্ষেত্রে এই সংস্থা গুরুত্বপূর্ণ ভূমিকা নেয়। নিবন্ধীকরণ, নিয়ন্ত্রণ এবং শেয়ার বাজারের পরিচালনার নজরদারি, বিভিন্ন কাজের অগ্রগতি, ভুয়ো এবং অস্বচ্ছ বাণিজ্যিক লেনদেন আটকানো, বিভিন্ন কর্তৃপক্ষকে প্রয়োজনীয় নথি জমা দেওয়ার জন্য নির্দেশ জারি করা সেবির অন্যতম কাজ। এরফলে দেশে বা বিদেশে যথাযথভাবে এই সমস্ত তথ্যগুলির সাহায্যে বিভিন্ন কাজ করা যাবে।
সিএসএসএফ, লুক্সেমবুর্গের একটি সরকারি আইন অনুসারে প্রশাসনিক ও আর্থিক ক্ষেত্রে স্বায়ত্ত্বশাসিত সংস্থা౼ যেটি ১৯৯৮ সালের ২৩শে ডিসেম্বর গঠিত হয়েছিল। লুক্সেমবুর্গের বীমা ক্ষেত্র ছাড়া বাকি সব আর্থিক ক্ষেত্রে এই সংস্থাটি নজরদারি চালায়। শেয়ার বাজারের নিয়ন্ত্রণ ও নজরদারি চালানোও এর আর একটি কাজ।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩০ কোটি ৩৯ লক্ষ অতিক্রম করেছে
গত ২৪ ঘণ্টায় ৮০ লক্ষেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৩৬ শতাংশ
গত ২৪ ঘণ্টায় নতুন করে সংক্রমিত হয়েছেন ৯হাজার ৪১৯ জন
ভারতে সক্রিয় সংক্রমিতের সংখ্যা ৯৪ হাজার ৭৪২
সাপ্তাহিক সংক্রমিতের হার ০.৭৪ শতাংশ, যা গত ২৫ দিন ধরে ১ শতাংশের নীচে রয়েছে
নয়াদিল্লি, ০৯ ডিসেম্বর, ২০২১
ভারতে এ পর্যন্ত ১,৩০,৩৯,৩২,২৮৬টি টিকার ডোজ দেওয়া হয়েছে। গতকাল টিকা দেওয়া হয়েছে ৮০,৮৬,৯১০ জনকে।
স্বাস্থ্য কর্মীদের মধ্যে ১,০৩,৮৫,১৬০ জন টিকার প্রথম ডোজ এবং ৯৫,৭১,৯১৯ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮২,২৩১ জন প্রথম ডোজ এবং ১,৬৬,৪০,৬৫৩ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৭,২৭,৯৬,১০৪ জন এবং দ্বিতীয় ডোজ পেয়েছেন ২৫,৬৬,৩৮,৬৫৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,৮১,৯২,৯২৯ জন। আর দ্বিতীয় ডোজ পেয়েছেন ১২,৯৬,৪৮,৪৯০ জন। যাঁদের বয়স ৬০-এর ওপরে তাঁদের মধ্যে ১১,৭৭,৩২,৯৩১ জন প্রথম ডোজ এবং ৮,৩৯,৪৩,২২৪ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৮ হাজার ২শো ৫১ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪০ লক্ষ ৯৭ হাজার ৩৮৮ জন সুস্থ হয়ে উঠেছেন। জাতীয় আরোগ্য লাভের হার ৯৮.৩৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৯ হাজার ৪১৯ জন। গত ৪২ দিন ধরে নতুন করে সংক্রমিত হচ্ছেন ১৫ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৯৪ হাজার ৭শো৪২ জন চিকিৎসাধীন। দেশে মোট সংক্রমিতের মাত্র ০.২৭ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ৮৯ হাজার ৯৮৩টি নমুনা পরীক্ষা করা হয়েছে। এ পর্যন্ত দেশে ৬৫ কোটি ১৯ লক্ষ ৫০ হাজার ১২৭টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৭৪ শতাংশ এবং দৈনিক সংক্রমণের হার ০.৭৩ শতাংশ। গত ৬৬ দিন ধরে দৈনিক সংক্রমণের হার ২ শতাংশের কম আর ১০১ দিন ধরে ৩ শতাংশের কম।
CG/CB/NS
(Visitor Counter : 115
কেন্দ্রীয়মন্ত্রিসভা
চার্টার্ড অ্যাকাউন্ট্যান্সির ক্ষেত্রে পেশাদারিত্বের বিকাশ ও উন্নয়নে আইসিএআই এবং সিএ মালদ্বীপ-এর মধ্যে মউ স্বাক্ষরের প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ১৭ মে, ২০২৩
ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া  এবং দ্য চার্টার্ড অ্যাকাউন্ট্যান্টস অফ দ্য মালদ্বীপজ -এর মধ্যে একটি মউ স্বাক্ষরের বিষয়ে সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠক এই অনুমোদনদানের সিদ্ধান্তটি গৃহীত হয়।
আইসিএআই এবং সিএ মালদ্বীপ-র লক্ষ্য হল অ্যাকাউন্টস-এর ক্ষেত্রে জ্ঞান, পেশাদারিত্ব এবং মেধা বিকাশের বিষয়ে পারস্পরিক সহযোগিতা প্রসার। এছাড়াও, আইসিএআই এবং সিএ মালদ্বীপ-এর সদস্যদের এই দু’দেশের মধ্যে পেশাগতভাবে অ্যাকাউন্ট্যান্সির উন্নয়নে আগ্রহী করে তোলাও এই চুক্তি স্বাক্ষরের অন্যতম উদ্দেশ্য।
এই মউ স্বাক্ষরের পথ ধরে আইসিএআই মালদ্বীপের সঙ্গে অংশীদারিত্বের সম্পর্ককে আরও দৃঢ় করে তোলার সুযোগ পাবে। শুধু তাই নয়, এই মউ স্বাক্ষরের ফলে ভারত ও মালদ্বীপের মধ্যে পেশাগত কর্মক্ষেত্রে সহযোগিতার সম্পর্ক আরও নিবিড় হয়ে উঠবে। দু’দেশের পেশাদারদের মধ্যে একদিকে যেমন এক দেশ থেকে অন্য দেশে গিয়ে কাজ করার সুযোগ বৃদ্ধি পাবে, অন্যদিকে তেমনই বিশ্ব বাণিজ্যের ক্ষেত্রে এক নতুন যুগের সূচনা হবে।
মউ স্বাক্ষরের দলিলে বলা হয়েছে যে পারস্পরিক মত ও তথ্য বিনিময় এবং প্রশিক্ষণ, প্রযুক্তিগত গবেষণা এবং দু’দেশের অ্যাকাউন্ট্যান্টদের মধ্যে পেশাগত উন্নয়ন ও বিকাশ প্রচেষ্টার ওপর বিশেষ জোর দেওয়া হবে। এজন্য তৈরি করা হবে সুনির্দিষ্ট ওয়েবসাইট এবং আয়োজিত হবে সেমিনার, কনফারেন্স এবং ছাত্রছাত্রীদের মধ্যে সফর বিনিময় কর্মসূচি। এছাড়াও, অ্যাকাউন্ট্যান্সির ক্ষেত্রে সর্বশেষ উন্নয়ন সম্পর্কে ভারত ও মালদ্বীপের মধ্যে তথ্যেরও আদানপ্রদান ঘটবে। ইন্টারন্যাশনাল ফেডারেশন অফ অ্যাকাউন্ট্যান্টস -এর সদস্য পদের জন্য সিএ মালদ্বীপ বিশেষভাবে আগ্রহী। বর্তমানে এই সংস্থায় ১৩৫টি দেশের ১৮০ জন সদস্য রয়েছে। সিএ মালদ্বীপ-এর এই আগ্রহকে বাড়িয়ে তুলতে আইসিএআই সাধ্যমতো চেষ্টা করে যাবে বলে মউ স্বাক্ষরের দলিলে বলা হয়েছে।
(PG/SKD/DM/
ক্রেতা, খাদ্যএবংগণবন্টনমন্ত্রক
পেঁয়াজের মজুতভাণ্ডার ৩ লক্ষ মেট্রিক টন থেকে ৫ লক্ষ মেট্রিক টনে উন্নীত
আগামীকাল থেকে এনসিসিএফ-এর মোবাইল ভ্যানগুলির মাধ্যমে দেশের বিভিন্ন স্থানে কেজিপ্রতি ২৫ টাকা দরে সাধারণ ক্রেতাদের কাছে পেঁয়াজ বিক্রির ব্যবস্থা
নয়াদিল্লি, ২০ আগস্ট, ২০২৩
এক নজিরবিহীন পদক্ষেপের মাধ্যমে দেশে এ বছর পেঁয়াজের মজুতভাণ্ডার ৫ লক্ষ মেট্রিক টনে উন্নীত করেছে কেন্দ্রীয় সরকার। প্রাথমিকভাবে ৩ লক্ষ মেট্রিক টন পেঁয়াজ সংগ্রহের পর তা ৫ লক্ষ মেট্রিক টনে নিয়ে যাওয়ার এক গুরুত্বপূর্ণ সিদ্ধান্ত গ্রহণ করে কেন্দ্রীয় উপভোক্তা বিষয়ক দপ্তর। দপ্তরের পক্ষ থেকে এনসিসিএফ এবং নাফেড-কেও ১ লক্ষ মেট্রিক টন করে পেঁয়াজ সংগ্রহের নির্দেশ দেওয়া হয়।
মজুতভাণ্ডার থেকে ইতিমধ্যেই বাজারে পেঁয়াজ ছাড়ার কাজ শুরু হয়ে গেছে। যে সমস্ত রাজ্য ও কেন্দ্রশাসিত অঞ্চলে পেঁয়াজের খুচরো মূল্য সর্বভারতীয় গড়ের তুলনায় বেশি, সেখানে অগ্রাধিকারের ভিত্তিতে এই পেঁয়াজ যোগানের ব্যবস্থা করা হয়েছে। এ পর্যন্ত বাজারগুলিতে প্রায় ১,৪০০ মেট্রিক টনের মতো পেঁয়াজের যোগান দেওয়া হয়েছে।
এইভাবে বাজারে পেঁয়াজের যোগান নিশ্চিত করার পাশাপাশি খুচরো ক্রেতাদের কাছে কেজিপ্রতি ২৫ টাকা দরে তা বিভিন্ন বিক্রয়কেন্দ্র মারফৎ বিক্রির ব্যবস্থাও করা হয়েছে। আগামীকাল, অর্থাৎ ২১ আগস্ট, সোমবার থেকে দেশের বিভিন্ন স্থানে এনসিসিএফ-এর মোবাইল ভ্যানগুলির মাধ্যমে খুচরো পেঁয়াজ বিক্রির ব্যবস্থা চালু হচ্ছে। এছাড়াও, অন্যান্য বিপণন সংস্থা এবং ই-কমার্সের মঞ্চে আগামীদিনগুলিতে আরও বেশি মাত্রায় পেঁয়াজ বিক্রির কাজ শুরু হবে।
AC/SKD/DM
(Visitor Counter : 53
প্রধানমন্ত্রীরদপ্তর
বাংলাদেশের প্রধানমন্ত্রী শ্রীমতী শেখ হাসিনার সঙ্গে প্রধানমন্ত্রীর সাক্ষাৎ
জি-২০ শিখর সম্মেলনে যে ৯টি রাষ্ট্রকে ভারত অতিথি হিসেবে আমন্ত্রণ জানিয়েছে, বাংলাদেশ তার অন্যতম
দুই নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে মতবিনিময় করেছেন
উভয় নেতা রাজনীতি, অর্থনীতি, নিরাপত্তা, যোগাযোগ ব্যবস্থা এবং দু’দেশের জনসাধারণের মধ্যে সম্পর্ককে আরও শক্তিশালী করা সহ দ্বিপাক্ষিক সহযোগিতার বিভিন্ন বিষয়ে ইতিবাচক অগ্রগতির পর্যালোচনা করেছেন
ডিজিটাল লেনদেন, সংস্কৃতি ও কৃষি ক্ষেত্রে সহযোগিতার বিষয়ে তিনটি সমঝোতাপত্র স্বাক্ষরিত হওয়ায় দুই নেতা সন্তোষ প্রকাশ করেছেন
নয়াদিল্লি, ০৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী বাংলাদেশের প্রধানমন্ত্রী শ্রীমতী শেখ হাসিনার সঙ্গে দ্বিপাক্ষিক বৈঠক করেছেন। নতুন দিল্লিতে ৯ ও ১০ সেপ্টেম্বর জি-২০ শিখর সম্মেলনে যে ৯টি রাষ্ট্রকে ভারত অতিথি হিসেবে আমন্ত্রণ জানিয়েছে, বাংলাদেশ তার অন্যতম। প্রধানমন্ত্রী হাসিনা এই বৈঠকে যোগ দিতে এখন ভারতে।
দুই নেতা দ্বিপাক্ষিক সহযোগিতার বিষয়ে বিস্তারিত আলোচনা করেছেন। আলোচনায় রাজনীতি, অর্থনীতি, নিরাপত্তা, যোগাযোগ ব্যবস্থা এবং দু’দেশের জনসাধারণের মধ্যে সম্পর্ককে আরও শক্তিশালী করা সহ দ্বিপাক্ষিক সহযোগিতার বিভিন্ন বিষয় স্থান পেয়েছে। এই অঞ্চলে বর্তমানে যেসব উন্নয়নমূলক কাজ হচ্ছে, সেগুলি ছাড়াও বহুপাক্ষিক সহযোগিতার বিষয় নিয়ে তাঁরা পর্যালোচনা করেছেন।
উভয় নেতা ভারত – বাংলাদেশ সৌহার্দ্য পাইপলাইন দিয়ে জ্বালানী সরবরাহ শুরু হওয়া এবং চট্টগ্রাম ও মঙলা বন্দরের ব্যবহার সংক্রান্ত চুক্তি কার্যকর হওয়ায় সন্তোষ প্রকাশ করেছেন। দ্বিপাক্ষিক বাণিজ্যে ভারতীয় মুদ্রার ব্যবহার শুরু হয়েছে। উভয় পক্ষই এর সুবিধাকে কাজে লাগাতে ব্যবসায়ীদের আহ্বান জানিয়েছেন।
সর্বাঙ্গীন অর্থনৈতিক অংশীদারিত্ব চুক্তি নিয়ে যে আলোচনা শুরু হয়েছে, দু’দেশের প্রধানমন্ত্রী তা ফলপ্রসূ হবে বলে আশা প্রকাশ করেছেন। এই চুক্তির আওতায় পণ্য, পরিষেবা এবং বিনিয়োগে উৎসাহ দিতে সবধরনের রক্ষাকবচের বিষয়গুলি অন্তর্ভুক্ত হবে।
বিভিন্ন সহযোগিতামূলক প্রকল্প বাস্তবায়নে উভয় নেতা সন্তোষ প্রকাশ করেছেন। আগরতলা – আখাউড়া রেল প্রকল্প, মৈত্রী বিদ্যুৎ কেন্দ্রের দ্বিতীয় ইউনিট এবং খুলনা – মঙলা রেল প্রকল্পের যৌথ উদ্বোধনের জন্য একটি সুবিধাজনক তারিখ নির্ধারণ খুব শীঘ্রই করা হবে।
তাঁরা দ্বিপাক্ষিক সহযোগিতাকে শক্তিশালী করার জন্য স্বাক্ষরিত তিনটি চুক্তিকে স্বাগত জানিয়েছেন:
ক) ন্যাশনাল পেমেন্টস্ কর্পোরেশন অফ ইন্ডিয়া  এবং বাংলাদেশ ব্যাঙ্কের মধ্যে ডিজিটাল লেনদেন সংক্রান্ত সহযোগিতা চুক্তি।
খ) ২০২৩ থেকে ২০২৫ সময়কালে ভারত ও বাংলাদেশের মধ্যে সাংস্কৃতিক বিনিময় কর্মসূচির চুক্তি।
গ) ইন্ডিয়ান কাউন্সিল অফ এগ্রিকালচারাল রিসার্চ এবং বাংলাদেশ এগ্রিকালচারাল রিসার্চ কাউন্সিল – এর মধ্যে স্বাক্ষরিত চুক্তি।
আঞ্চলিক প্রসঙ্গ নিয়ে আলোচনার সময় মায়ানমারের রাখাইন প্রদেশ থেকে ১০ লক্ষের বেশি উদ্বাস্তু মানুষকে আশ্রয় দেওয়ায় প্রধানমন্ত্রী বাংলাদেশের প্রশংসা করেছেন। উদ্বাস্তুদের নিরাপদ প্রত্যাবর্তনের জন্য গঠনমূলক ও ইতিবাচক উদ্যোগে ভারতের সহযোগিতার আশ্বাস দিয়েছেন তিনি।
ভারত – প্রশান্ত মহাসাগরীয় অঞ্চলের বিষয়ে সম্প্রতি বাংলাদেশ যে নীতি ঘোষণা করেছে, ভারত তাকে স্বাগত জানিয়েছে। বিভিন্ন ক্ষেত্রে ভবিষ্যতেও একযোগে কাজ করার অঙ্গীকার করেছেন তাঁরা।
বাংলাদেশের প্রধানমন্ত্রী, ভারত সরকার এবং এদেশের জনসাধারণের আতিথেয়তার জন্য সংশ্লিষ্ট সবপক্ষকে ধন্যবাদ জানিয়েছেন। ভবিষ্যতেও সর্বস্তরে আলোচনা অব্যাহত থাকবে বলে তাঁরা আশা প্রকাশ করেছেন।
(AC/CB/SB
পরিবেশওঅরণ্যমন্ত্রক
মন্ত্রকের সব আঞ্চলিক কার্যালয় এক ছাদের তলায় আনা হয়েছে
নতুনদিল্লি, ১৮ই আগস্ট, ২০২০
পরিবেশ, বন ও জলবায়ু পরিবর্তন মন্ত্রকের কাজে গতি আনতে, সংশ্লিষ্ট সকলের কাছে দ্রুত পৌঁছানোর জন্য, প্রাপ্য সম্পদের ব্যবহার যথাযথভাবে করার উদ্দেশ্যে ১৯টি সুসংহত আঞ্চলিক দপ্তর গড়ে তোলা হবে। আগামী পয়লা অক্টোবর থেকে এই দপ্তরগুলি কাজ করবে।
১০টি আঞ্চলিক সদর দপ্তর, চারটি ভারতের বন সমীক্ষার আঞ্চলিক কার্যালয়, জাতীয় ব্যাঘ্র সংরক্ষণ কতৃপক্ষের ৩টি আঞ্চলিক কেন্দ্র, সেন্ট্রাল জু অথরিটির চারটি আঞ্চলিক দপ্তর, ওয়াইল্ড লাইফ ক্রাইম কন্ট্রোল ব্যুরোর ৫টি আঞ্চলিক দপ্তর ও তিনটি উপআঞ্চলিক কার্যালয়ের জনসম্পদের সাহায্যে এই সুসংহত আঞ্চলিক দপ্তরগুলি চলবে।
১৯টি সুসংহত আঞ্চলিক দপ্তরের বিষয়ে নীচে বিস্তারিত দেওয়া হল
|
|
ক্রমিক.
|
|
সুসংহত আঞ্চলিক দপ্তরের সদর কার্যালয়
|
|
যে সব রাজ্য ও কেন্দ্রশাসিত অঞ্চল এর আওতাধীন
|
|

|
|
শিলং
|
|
মণিপুর, মেঘালয়, মিজোরাম, ত্রিপুরা
|
|

|
|
রাঁচি
|
|
ঝাড়খন্ড, বিহার
|
|

|
|
ভূবনেশ্বর
|
|
ওডিশা
|
|

|
|
বেঙ্গালুরু
|
|
কর্ণাটক, কেরালা, গোয়া, লাক্ষাদ্বীপ
|
|

|
|
চেন্নাই
|
|
তামিলনাড়ু, পুডুচ্চেরী আন্দামান ও নিকোবর
|
|

|
|
লক্ষনৌ
|
|
উত্তর প্রদেশ
|
|

|
|
ভোপাল
|
|
মধ্যপ্রদেশ
|
|

|
|
নাগপুর
|
|
মহারাষ্ট্র
|
|

|
|
চণ্ডীগড়
|
|
চন্ডীগড়, হরিয়ানা, পাঞ্জাব
|
|

|
|
দেরাদুন
|
|
উত্তরাখন্ড
|
|

|
|
জয়পুর
|
|
রাজস্থান, দিল্লি
|
|

|
|
গান্ধিনগর
|
|
গুজরাট, দমন ও দিউ এবং দাদরা ও নগর হাভেলি
|
|

|
|
বিজয়ওয়াড়া
|
|
অন্ধ্র প্রদেশ
|
|

|
|
রায়পুর
|
|
ছত্তিশগড়
|
|

|
|
হায়দ্রাবাদ
|
|
তেলেঙ্গনা
|
|

|
|
সিমলা
|
|
হিমাচল প্রদেশ
|
|

|
|
কলকাতা
|
|
পশ্চিমবঙ্গ ও সিকিম
|
|

|
|
গুয়াহাটি
|
|
আসাম, নাগাল্যান্ড ও অরুণাচল প্রদেশ
|
|

|
|
জম্মু
|
|
লাদাখ, জম্মু-কাশ্মীর
এই ১৯টি সুসংহত আঞ্চলিক দপ্তরের প্রধানদের পরিবেশ, বন ও জলবায়ু পরিবর্তন মন্ত্রকের আঞ্চলিক আধিকারিক হিসেবে গণ্য করা হবে। দপ্তরগুলি, মন্ত্রকের বিভিন্ন অঙ্গীকার রূপায়নে কাজ করবে।
CG/CB
(Visitor Counter : 149
ক্ষুদ্র, অতিক্ষুদ্রওমাঝারিশিল্পমন্ত্রক
ক্লাস্টার ডেভেলপমেন্ট কর্মসূচি রূপায়নের জন্য তহবিল বরাদ্দ
নতুন দিল্লি, ০৬ ডিসেম্বর, ২০২১
ক্ষুদ্র, অতিক্ষুদ্র ও মাঝারি শিল্প মন্ত্রকের অধীন মাইক্রো এন্ড স্মল এন্টারপ্রাইজ ক্লাস্টার ডেভেলপমেন্ট কর্মসূচির মাধ্যমে পুদুচেরির মেট্টুপালিয়াম ইন্ডাস্ট্রিয়াল এস্টেটে পরিকাঠামোগত উন্নয়নের জন্য সরকার একটি প্রকল্পের অনুমোদন দিয়েছে। এই প্রকল্পের জন্য ৪.১৪ কোটি টাকা বরাদ্দ করা হয়েছে। এর মধ্যে ইতিমধ্যেই দেওয়া হয়েছে ১.৫৯ কোটি টাকা। এছাড়াও পুদুচেরির কালাপেট এলাকায় ইনফরমেশন টেকনোলজি পার্ক ও একটি টেকনোলজি সেন্টার তৈরির অনুমোদন দেওয়া হয়েছে। এজন্য ১২১ কোটি টাকা ব্যয় বরাদ্দ ধরা হয়েছে।
ক্ষুদ্র, অতিক্ষুদ্র ও মাঝারি শিল্প মন্ত্রকের মাইক্রো এন্ড স্মল এন্টারপ্রাইজেস ক্লাস্টার ডেভেলপমেন্ট কর্মসূচির মাধ্যমে বিভিন্ন ক্ষেত্রে পরিকাঠামোগত উন্নয়নের জন্য বরাদ্দকৃত তহবিলের পরিমাণ ২০২১-২২ আর্থিক বছরের জন্য ১৫৬.৫০ কোটি টাকা।
আজ রাজ্যসভায় এক লিখিত প্রশ্নের জবাবে কেন্দ্রীয় ক্ষুদ্র, অতিক্ষুদ্র ও মাঝারি শিল্পমন্ত্রী শ্রী নারায়ন রানে এই তথ্য জানিয়েছেন।
CG/ SB
(Visitor Counter : 67
কেন্দ্রীয়মন্ত্রিসভা
যানবাহন  বিল, ২০১৯-এর সংশোধনী সম্পর্কে কেন্দ্রীয় মন্ত্রিসভাকে অবগত করা হল
নয়াদিল্লি, ৮ ডিসেম্বর, ২০১৯
রাজ্যসভায় অনুমোদিত যানবাহন  বিল, ২০১৯-এর সংশোধনী সম্পর্কে কেন্দ্রীয় মন্ত্রিসভাকে আজ অবগত করা হয়। প্রধানমন্ত্রী শ্রী নরেন্দ্র মোদী এই বৈঠকে পৌরহিত্যে করেন।
এই সংশোধনের ফলে জাতীয় পরিবহণ নীতি প্রণয়নের সময় এবং জাতীয়, বহুস্তরীয় এবং আন্তঃরাজ্য পণ্য ও যাত্রী পরিবহণে কেন্দ্রীয় সরকারের বিভিন্ন প্রকল্প বাস্তবায়নে রাজ্য সরকারগুলির সম্মতি গ্রহণ করা হবে।
পটভূমিকা
২০১৯ সালের যানবাহন  বিল ২৪শে জুন মন্ত্রিসভা অনুমোদন করে। এই বিলটি লোকসভায় ২৩শে জুলাই পাশ করা হয়। এরপর রাজ্যসভায় ৩১শে জুলাই বিলটি বিবেচনার জন্য গৃহীত হয়। তখন বেশ কিছু সংশোধনী আনা হয়। এই সংশোধনী সহ ঐদিনই বিলটি রাজ্যসভায় অনুমোদিত হয়। পরবর্তীতে ঐ সংশোধনীগুলি লোকসভায় পেশ করা হয় এবং ৫ই আগস্ট তা পাশ করা হয়।
CG/CB/DM
(Visitor Counter : 78
স্বরাষ্ট্র মন্ত্রক
২০২৩-এ স্বাধীনতা দিবস উপলক্ষে কারা কর্মীদের সংশোধনাগার সেবা পদকে ভূষিত করা হয়েছে
নতুন দিল্লি, ১৪ আগস্ট, ২০২৩
২০২৩-এ স্বাধীনতা দিবস উপলক্ষে ভারতের রাষ্ট্রপতি কারা কর্মীদের সংশোধনাগার সেবা পদক প্রদানের সিদ্ধান্ত অনুমোদন করেছে।
বিশিষ্ট সেবার জন্য রাষ্ট্রপতির সংশোধনাগার সেবা পদক দেওয়া হচ্ছে ৭ জনকে। এর মধ্যে মহারাষ্ট্রের ৫ জন। ১ জন দিল্লি এবং ১ জন গুজরাতের।
প্রশংসনীয় কাজের জন্য সংশোধনাগার সেবা পদক দেওয়া হচ্ছে ৭০ জনকে। এর মধ্যে ছত্তিশগড়ের ৪, গুজরাতের ১, হরিয়ানার ৬, হিমাচল প্রদেশের ২, জম্মু ও কাশ্মীর কেন্দ্রশাসিত অঞ্চলের ৬, কর্ণাটকের ১, কেরলের ৬, মধ্যপ্রদেশের ৯, মহারাষ্ট্রের ১২, মণিপুরের ১, মেঘালয়ের ১, ওড়িশার ৫, সিকিমের ১, তামিলনাড়ুর ৬, তেলেঙ্গানার ৪, উত্তরাখণ্ডের ২, দিল্লির ২ ও লাদাখের ১ জন।
AC/AC/SKD/
(Visitor Counter : 48